b'\n_START_ARTICLE_\nAgnar Mykle\n_START_PARAGRAPH_\nAgnar Mykle (8. elokuuta 1915 Trondheim \xe2\x80\x93 14. tammikuuta 1994 Asker) oli norjalainen kirjailija, jonka romaani Laulu punaisesta rubiinista her\xc3\xa4tti laajaa kohua eroottisella realismillaan. Mykle\xc3\xa4 ja h\xc3\xa4nen kustantajaansa Gyldendalia vastaan nostettiin oikeusjuttuja Norjassa ja my\xc3\xb6s Norjan ulkopuolella._NEWLINE_Suomessa oikeusministeri\xc3\xb6 m\xc3\xa4\xc3\xa4r\xc3\xa4si syksyll\xc3\xa4 1957 Laulu punaisesta rubiinista -romaanin suomennoksen takavarikoitavaksi ja teoksen kustantajan asetettavaksi syytteeseen. Jutun k\xc3\xa4sittely p\xc3\xa4\xc3\xa4ttyi pari vuotta my\xc3\xb6hemmin korkeimman oikeuden vahvistettua alempien oikeusasteiden p\xc3\xa4\xc3\xa4t\xc3\xb6ksen, jonka mukaan kustantaja tuomittiin sakkoihin ja menett\xc3\xa4m\xc3\xa4\xc3\xa4n saamansa taloudellinen hy\xc3\xb6ty valtiolle. Kyseess\xc3\xa4 on yksi viimeisist\xc3\xa4 tapauksista, joissa jokin teos on Suomessa m\xc3\xa4\xc3\xa4r\xc3\xa4tty takavarikkoon. \xe2\x80\x94 Oikeutta k\xc3\xa4ytiin my\xc3\xb6s Norjassa, mutta siell\xc3\xa4 maan korkein oikeus kumosi levityskiellon._NEWLINE_Pilapiirt\xc3\xa4j\xc3\xa4 Kari Suomalainen kommentoi "Punaisen rubiinin" ymp\xc3\xa4rill\xc3\xa4 py\xc3\xb6rinytt\xc3\xa4 kohua ja sen j\xc3\xa4lkeen tapahtunutta yleisen sietokynnyksen madaltumista 30 vuotta my\xc3\xb6hemmin toteamalla, ett\xc3\xa4 "nykyisin julkaistaan sellaista, josta Myklekin punastuisi".'